Aan watter deur om te klop… – Bali Drome
Aan watter deur om te klop…
So sit ek nou al lank na hierdie prentjie en staar. As ek voor die die keuse te staan kom, aan watter een gaan ek klop? Waarvan gaan dit vir mý afhang?
Sal ek die keuse met my gevoel maak? Soos: ek kies ry een nommer een, dit lyk die meeste soos n tronkdeur, en vandag voel ek so vasgevang in omstandighede, dat ek toegesluit WIL wees. Maar ek sal die sleutel in my sak hou, wil self kan uitstap.
Gaan my brein liewer besluit…ry vier, tweede van links. Agter hierdie deur is sukses en gehalte. Hier moet ek in.
Deur een ry drie trek weer my verbeelding aan. Hier is ñ ‘aardse’ lewe aan die anderkant. Houtdeur wat net gepolitoer is, niks hoef toegeverf te word nie.
En die pienk deur met die wit pilaartjies, gaan daar huislikheid en gemak uitpeul as ek oopstoot?
Of moet ek liewer net omdraai en wegstap. Hoekom vreemde deure oopdruk. Hoekom so antwoorde op als soek. Hoekom nie net op die bankie oorkant die staat gaan stilsit en wag dat dit skemer word nie.
En as die bus dan stilhou, saam wegry.
Author travel460Posted on Oktober 10, 2016 November 3, 2017
6 thoughts on “Aan watter deur om te klop…”
Oktober 10, 2016 om 7:31 nm
Hmmmm?? Wonder ek nou ook… Ek hou nie van vreemde deure in my wereld nie. Ek kruip in my dop en sal maar liewer saam met die bus weg ry. Verplaas my nou in die vreemde, dan is ek die dapper muis wat sing “daar is niks waarvoor ek skrik nie”
Nou daar sal ek nogal van die pers deur hou, dit vertel my daar is kreatiwiteit agter daardie deur. In die vreemde wil mens ontdek, ontgin en beleef.
Oktober 24, 2016 om 2:50 nm
Ek het nogal altyd gewonder wat agter ‘n deur is. Die enigste rede hoekom ek in die bus sal klim is om uit te vind wag agter die deur is. Natuurlik wonder ek gereeld wat agter die yskas se deur is! Maar daar is al verskeie deure wat my al regtig laat wonder het. Oulike idee vir post wat ook gekoppel kan word oor waaron deure partymaal toegaan en hoekom deure na Bali oopgaan!
Oktober 24, 2016 om 5:20 nm
Lekker om van jou te hoor, Abrie. Ek waardeer die kommentaar. Una.
Oktober 24, 2016 om 3:43 nm
Jy klink hartseer hier.
Oktober 24, 2016 om 5:12 nm
Jys so reg, ek was.
Oktober 24, 2016 om 5:23 nm
Jy mag maar…ons het almal sulke hartseerdae.
Vorige Previous post: My ou moeks…
Volgende Next post: Met liefde…van jou pa.